Yewwi-yi-d Ṛebbi am wakken lliɣ deg yiɣzer lqayen lḥun deg-s waman yeṣfan si mkul tama, ɣef yeffus d zelmeḍ waleɣ sin n leswar n ugris d ileggɣanen, ‘erḍeɣ ad t-waliɣ ur zmireɣ ara. Kkawen ifadden-iw dayen, ẓẓleɣ rrif n waman ttrajuɣ lmut, mebla ccek, rnuɣ ciṭ kan, waleɣ yiwen n ufrux nnig uqerruy-iw yettqerrib-d ɣur-i yeḍleq ifarrawen-is, yerfed-iyi-d ur ẓriɣ acḥal n lweqt i qqimeɣ ɣef wafriwen-is, issers-iyi deg yiwen n ugni anda yella ssbiṭer n Micli.